O aneuëk dara nyang anggon, maméh lumpah na gaki gata watée neujak deungon seulobnyan. Likok pha gata lagée saboh piasan, meuneuget sidroe seuniman.
2 Pusar gata lagée cawan nyang bulat nyang hantom na kureueng meubacutpih anggô meujampu. Pruet gata lagée aneuk gandom nyang meutamon, jikeulileng lé bungöng-bungöng bakong.
3 Boh mom gata lagée dua boh aneuëk rusa, rusa nyang meukeumbeu dua.
4 Takue gata lagée meunara gadeng. Mata gata lagée kulam-kulam nyang na di Hesybon, tô nibak babah pintoe geureubang Batrabim. Boh idong gata lagée meunara di Gunong Libanon, nyang meuhadab ubak banda Damsyik.
5 Ulée gata lagée bukét Karmel; ôk gata nyang teukeupang dua lagée leumbayong, cukob teupeusona sampoe ubak sidroe raja.
6 Sunggoh gagah jeulita, gata, nyang teucinta lamkawan nyang jiharök.
7 Tuboh gata anggon lagée bak keuruma, boh mom gata na kheueh gugusan nibak bohjihnyan.
8 Meuhéut that ulôn keuneuk éuk nibak kayée keurumanyan, dan laju meuteumé dumna boh-boh jih. Kira jih boh mom gata lagée gugusan boh anggô, nafáh gata mangat lagée bhée boh apel,
9 babah gata maméh lagée maméh ié anggô! Inong Bah kheueh anggô nyan ji ile ubak geunaséh lôn, deungon hana putôh-putôh jih; dan teupeubeudôh cinta asmara, meunan nibak ureuëng-ureuëng nyang teungoh éh.
10 Ulôn milék geunaséh ulôn, gobnyan meuharab ulôn.
11 Jak geutanyoe tajak u padang, hai geunaséh lôn, dan ta meudöm diladang di teungoh-teungoh bak bungöng gaca.
12 Jak geutanyoe ban beungoh tajak u lampôh, dan ta kalon peu kheueh bak anggô ka meupucôk, dan bungöng jih ka keumang; peu kheueh bak geulima ka meubungöng. Disinan teuma lôn bri cinta ulôn ubak droeneueh.
13 Bak arak mangat bhée lagée bhée jih, nibak binéh pintoe geutanyoe na meubagoe boh nyang leuzat-leuzat, nyang ka treb teupot dan nyang barô; atranyan banmandum ulôn keubah keu gata, geunaséh ulôn.
Wordproject® is a registered name of the International Biblical Association, a non-profit organization registered in Macau, China.